Diari Oficial de la Generalitat Valenciana


Sumari del DOGV 3143, del 16-12-1997 (1997/12099)

ORDRE de 21 de novembre de 1997, del conseller de medi ambient, per la qual es regulen els preus per la venda de llavors i parts de planta, com a materials forestals de reproducció i per la venda de plantes de repoblació, ornamentals i restauració del paisatge.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1997/11/21/(1)/dof/vci/html**

### Dades del document

Número de DOGV
:   3143

Data del DOGV
:   16-12-1997

Secció del DOGV
:   DISPOSICIONS GENERALS

Número del document
:   1997/12179


Data del document
:   21-11-1997

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

4057 ORDRE de 21 de novembre de 1997, del conseller de medi ambient, per la qual es regulen els preus per la venda de llavors i parts de planta, com a materials forestals de reproducció i per la venda de plantes de repoblació, ornamentals i restauració del paisatge. [97/X12401]
  
El Decret 73/1991, de 13 de maig, del Consell de la Generalitat Valenciana, estableix el règim general aplicable als preus públics de la Generalitat Valenciana, com també el procediment de fixació i aprovació de les quanties d'aquests.
  
Per la seua banda, els decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, estableixen la relació de béns, serveis i activitats susceptibles de ser retribuïts mitjançant preus públics, entre els quals es troba la venda de llavors i plantes.
  
Per tot això, d'acord amb el que estableixen l'article 35 e) de la Llei 5/1983, de 30 de desembre, de Govern Valencià, i l'article 3.2 del Decret 73/1991, del Consell de la Generalitat Valenciana, després de l'elaboració prèvia de la memòria economicofinancera de la qual es desprén que els preus proposats cobreixen el cost del lliurament de béns que amb aquests es remunera, i a la vista de l'informe favorable de la Direcció General de Tributs i Patrimoni de la Conselleria d'Economia, Hisenda i Administració Pública,
  
ORDENE
  
Article 1. Objecte
  
Aquesta ordre té per objecte la regulació del règim jurídic aplicable als preus públics que ha de percebre la Conselleria de Medi Ambient per la venda de llavors, parts de planta i plantes a què es refereix l'annex d'aquesta ordre.
  
Article 2. Pressupost de pagament
  
Constitueix el pressupost de pagament dels preus públics objecte d'aquesta ordre l'adquisició mitjançant preu de llavors, parts de planta i plantes que al·ludeix l'article anterior.
  
Article 3. Obligats al pagament
  
Són subjectes obligats al pagament dels preus públics regulats en aquesta ordre aquells que adquirisquen llavors, parts de planta i plantes.
  
Article 4. Quanties
  
Els preus públics objecte d'aquesta ordre s'exigiran d'acord amb el que disposa el quadre de tarifes que figura com a annex.
  
Article 5. Exigibilitat i pagament
  
L'obligació de pagament dels preus regulats en aquesta ordre naixerà quan s'adquirisquen llavors, parts de planta i plantes que al·ludeix l'article anterior.
  
Això no obstant, en el supòsit de comandes per correu, telefòniques o per qualsevol altre mitjà de comunicació, el preu s'exigirà per avançat, quan es formule la corresponent sol·licitud, per a la qual cosa caldrà acreditar el pagament de bestreta prèviament al lliurament dels materials.
  
DISPOSICIÓ TRANSITÒRIA
  
Única
  
Queda derogada pel que fa als preus de llavors, plantes i parts de planta, l'Ordre del conseller de Medi Ambient, de 7 d'abril de 1995.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 21 de novembre de 1997
  
El conseller de Medi Ambient,
  
JOSÉ MANUEL CASTELLÁ ALMIÑANA
  
Annex
  
Llista de preus públics per la venda de llavors i parts de planta, com a materials forestals de reproducció i per la venda de plantes de repoblació, ornamentals i restauració del paisatge


Còpia Permalink ELI